cyanic-selkie/wikianc huggingface dataset:
Ηλεκτρολόγος μηχανικός
Ορισμός και συγγενείς επιστήμες
Ωστόσο, στην ανώτατη εκπαίδευση, τα περισσότερα πανεπιστημιακά τμήματα με τίτλο «Ηλεκτρολόγων Μηχανικών» παρέχουν και κατευθύνσεις τηλεπικοινωνιών ή / και ηλεκτρονικής, οι απόφοιτοι των οποίων είναι καταρτισμένοι στη μικροηλεκτρονική, στη μηχανική υπολογιστών, στην τεχνητή νοημοσύνη και στις τηλεπικοινωνίες. Οι εν λόγω απόφοιτοι εντάσσονται επιστημονικά στους συναφείς κλάδους των ηλεκτρονικών μηχανικών / μηχανικών τηλεπικοινωνιών, αν και το δίπλωμα συνήθως είναι ενιαίο παρέχοντας κοινά επαγγελματικά δικαιώματα. Το εν λόγω γεγονός σχετίζεται με το ότι, ως αποτέλεσμα της κοινής ιστορικής διαδρομής, η ηλεκτρονική και ό,τι αυτή συμπεριλαμβάνει συνεχίζει ακόμα κατά περίσταση να θεωρείται απλώς διακριτός τομέας μες στο ευρύτερο πλαίσιο της ηλεκτρολογίας, με τις δύο επιστήμες να διαμοιράζονται ορισμένες κοινές ακαδημαϊκές ενώσεις ή ερευνητικά ιδρύματα (π.χ. το Ινστιτούτο Ηλεκτρολόγων και Ηλεκτρονικών Μηχανικών ) και τα περισσότερα πανεπιστημιακά τμήματα με τίτλο «Ηλεκτρολόγων Μηχανικών» να έχουν ενσωματώσει τη μηχανική υπολογιστών στον τίτλο και στο πρόγραμμα σπουδών τους. Λόγω του ενιαίου διπλώματος των εν λόγω τμημάτων και ενός βασικού προπτυχιακού προγράμματος σπουδών με διακλαδικό χαρακτήρα, πριν από την επιλογή κατεύθυνσης εκ μέρους των φοιτητών, οι διπλωματούχοι ηλεκτρολόγοι μηχανικοί μπορούν να εργαστούν σε επαγγέλματα των τεχνολογιών πληροφοριών και επικοινωνίας, αν και αυτά καλύπτονται γνωστικά περισσότερο από τις επιστήμες της πληροφορικής και του ηλεκτρονικού μηχανικού.
Τομείς
Οι βασικότεροι τομείς εξειδίκευσης της επιστήμης της ηλεκτρολογίας και του ηλεκτρολόγου μηχανικού είναι οι ακόλουθοι:
Ιστορικό
Η ηλεκτρολογία έγινε αρχικά ένα ευπροσδιόριστο γνωστικό πεδίο και επάγγελμα προς τα τέλη του 19ου αιώνα, με την εξάπλωση και εμπορευματοποίηση των δικτύων τηλεπικοινωνιών και ηλεκτροδότησης. Ως τότε τα ζητήματα αυτά εξετάζονταν επιστημονικά από τη φυσική και τους φυσικούς επιστήμονες. Το πρώτο πανεπιστήμιο το οποίο δημιούργησε ειδικευμένο τμήμα με τίτλο «Ηλεκτρολόγων Μηχανικών» ήταν το Πολυτεχνείο του Ντάρμσταντ στη Γερμανία, το 1883. Την ίδια εποχή η ηλεκτρολογία άρχισε να προσφέρεται ως διακριτή κατεύθυνση μες στο Τμήμα Φυσικής στο Πολυτεχνείο της Μασαχουσέτης, πριν ανεξαρτητοποιηθεί και εκεί ακαδημαϊκά. Αυτή ήταν μία περίοδος μεγάλων και ταχύτατων εξελίξεων στον κλάδο, με τα δίκτυα ηλεκτροδότησης να καθιερώνονται σταδιακά στη Δύση και τον λεγόμενο «Πόλεμο των Ρευμάτων» να λήγει υπέρ του εναλλασσόμενου ρεύματος.
Στα τέλη του 19ου αιώνα αναπτύχθηκαν και οι ασύρματες τηλεπικοινωνίες μέσω ραδιοκυμάτων, με βάση το έργο πρωτοπόρων φυσικών όπως ο Νικόλα Τέσλα, ο Γουλιέλμο Μαρκόνι κ.α. Ήδη όμως από τα μέσα του αιώνα, πριν καν από την εμφάνιση του πρώτου δικτύου ηλεκτροδότησης, ο τηλέγραφος ήταν μία ακμάζουσα βιομηχανία στηριγμένη στον ηλεκτρισμό. Σύντομα οι πρακτικές εφαρμογές της τηλεπικοινωνιακής τεχνολογίας ενσωματώθηκαν στον κορμό της νέας επιστήμης των ηλεκτρολόγων μηχανικών, εφόσον βασίζονταν στις αρχές του ηλεκτρομαγνητισμού. Η επόμενη σημαντική εξέλιξη στον χώρο ήταν η χρήση ηλεκτρομηχανικών μέσων και κυκλωμάτων για την υλοποίηση ψηφιακών υπολογιστικών συσκευών, κατά τις δεκαετίες του 1930 και 1940. Οι ηλεκτρολόγοι μηχανικοί έπρεπε πλέον να γνωρίζουν και να ερευνούν τεχνολογίες όπως η λυχνία κενού και η διαμόρφωση συχνότητας. Ο Β' Παγκόσμιος Πόλεμος ήταν η αφορμή για μία εκρηκτική ανάπτυξη στον τομέα των ηλεκτρονικών κυκλωμάτων, με άμεσες συνέπειες στις τηλεπικοινωνίες και στους υπολογιστές.
Η συσσώρευση εξειδικευμένης γνώσης στον τομέα της ηλεκτρονικής και η εφεύρεση του τρανζίστορ το 1947, οδήγησαν τελικά στην επιστημονική και ακαδημαϊκή αυτονόμηση του κλάδου των ηλεκτρονικών μηχανικών μέχρι τη δεκαετία του 1960. Η ηλεκτρολογία αυτή καθ' αυτή όμως συνέχισε να εξελίσσεται με την αξιοποίηση νέων και τη βελτίωση παλαιών τεχνολογιών, όπως ο βιομηχανικός αυτοματισμός, τα δίκτυα ηλεκτροδότησης και η εκμετάλλευση της πυρηνικής ενέργειας. Σημαντικές θεωρητικές μέθοδοι των εφαρμοσμένων μαθηματικών, όπως αρκετές συνεισφορές στην επεξεργασία σήματος ή τα φίλτρα Κάλμαν, έχουν τη ρίζα τους στη μεταπολεμική επιστήμη ηλεκτρολόγου μηχανικού.
Εκπαίδευση και επαγγελματικά ζητήματα
Οι ηλεκτρολόγοι μηχανικοί κατέχουν τίτλο σπουδών που αφορά την ηλεκτρολογία. Η διάρκεια σπουδών για τον συγκεκριμένο τομέα συνήθως κυμαίνεται από 3 έως 5 έτη. Στα περισσότερα ανώτατα εκπαιδευτικά ιδρύματα του Ηνωμένου Βασιλείου τα προγράμματα προπτυχιακών σπουδών έχουν διάρκεια φοίτησης 3 ετών. Στα πολυτεχνεία και τα πανεπιστήμια της Ελλάδας τα προγράμματα προπτυχιακών σπουδών έχουν διάρκεια φοίτησης 5 ετών και στα τεχνολογικά εκπαιδευτικά ιδρύματα 4 ετών. Το πρόγραμμα σπουδών περιλαμβάνει μαθήματα υποδομής που καλύπτουν τη φυσική, τα μαθηματικά, την πληροφορική και τη διαχείριση έργων, καθώς και εξειδικευμένα μαθήματα ηλεκτρολογίας. Οι φοιτητές στη συνέχεια επιλέγουν μία ή περισσότερες κατευθύνσεις εξειδίκευσης, οι οποίες ανήκουν στη συγγενή επιστήμη των ηλεκτρονικών μηχανικών (π.χ. τηλεπικοινωνίες, μηχανική υπολογιστών ή ηλεκτρονική).
Στα ελληνικά πολυτεχνεία και πανεπιστήμια ακολουθείται το ευρωπαϊκό / ηπειρωτικό σύστημα σπουδών ενιαίας πενταετούς φοίτησης, που οδηγεί στην απονομή διπλώματος μηχανικού και παρέχει εκπαίδευση πάνω στο αντικείμενο με δυνατότητα επιστημονικής έρευνας. Στα ελληνικά ΤΕΙ ακολουθείται το ευρωπαϊκό / αγγλοσαξονικό σύστημα σπουδών τετραετούς φοίτησης, που οδηγεί στην απονομή πτυχίου μηχανικού τεχνολογικής εκπαίδευσης, το οποίο εστιάζει στην κατάρτιση μηχανικών οι οποίοι θα εργαστούν ως εξειδικευμένοι μηχανικοί (Τα ΤΕΙ μετατράπηκαν σε πανεπιστήμια την περίοδο 2018-2020). Μία λίστα των αντίστοιχων τμημάτων σε Α.Ε.Ι. μπορεί να βρεθεί στην ανάλογη ενότητα του άρθρου κατάλογος ελληνικών τμημάτων ανώτατης εκπαίδευσης (γνωστικό πεδίο: Ηλεκτρολογία). Η πενταετής φοίτηση σε πολυτεχνείο ή πανεπιστήμιο της ημεδαπής παρέχει τίτλο σπουδών μεταπτυχιακού επιπέδου (integrated master's degree) με την ονομασία "Δίπλωμα", επιπέδου 7 του εθνικού και ευρωπαϊκού πλαισίου προσόντων (ισότιμο με τους διεθνείς τίτλους: Master of Engineering και Master of Science in Engineering). Η τετραετής φοίτηση σε T.E.Ι. ισοδυναμεί με βασικό πτυχιακό τίτλο σπουδών (ισότιμο με Bachelor of Engineering). Λειτουργούν ακόμη προγράμματα μεταπτυχιακών σπουδών, τα οποία οδηγούν στη λήψη Μεταπτυχιακού Διπλώματος Ειδίκευσης και προγράμματα διδακτορικών σπουδών, τα οποία οδηγούν στη λήψη Διδακτορικού Διπλώματος.
Στην Ελλάδα, η επαγγελματική δραστηριότητα των διπλωματούχων ηλεκτρολόγων μηχανικών ρυθμίζεται από το Τεχνικό Επιμελητήριο Ελλάδος.
Παραπομπές
Κατηγορία:Ηλεκτρονική μηχανική
Εθνική Σαουδικής Αραβίας (ποδόσφαιρο ανδρών)
thumb|130px|Παλαιό λογότυπο έως το 2017 Η εθνική ομάδα ποδοσφαίρου της Σαουδικής Αραβίας (αραβικά: منتخب السعودية لكرة القدم), γνωστή από τους οπαδούς του ως Al-Saqour (Τα Γεράκια) ή Al-Akhdar (Οι Πράσινοι), εκπροσωπεί τη Σαουδική Αραβία στις διεθνείς ποδοσφαιρικές διοργανώσεις και τελεί υπό τον έλεγχο της Ποδοσφαιρικής Ομοσπονδίας Σαουδικής Αραβίας. Θεωρείται μία από τις πιο επιτυχημένες εθνικές ομάδες της Ασίας.
Παγκόσμιο Κύπελλο
Η Σαουδική Αραβία προκρίθηκε σε τελική φάση Παγκοσμίου Κυπέλλου τέσσερις συνεχόμενες φορές, με την παρθενική της εμφάνιση να πραγματοποιείται στο Μουντιάλ του 1994. Στο Παγκόσμιο Κύπελλο του 1994, η Σαουδική Αραβία με δύο νίκες επί του Μαρόκου και του Βελγίου προκρίθηκαν στη φάση των 16 και αποκλείστηκαν γνωρίζοντας την ήττα από τη Σουηδία. Η Σαουδική Αραβία αποκλείστηκε στον πρώτο γύρο των επόμενων τριών Παγκοσμίων Κυπέλλων.
Ασιατικό Κύπελλο
Η Σαουδική Αραβία έχει κερδίσει το Κύπελλο Ασίας τρεις φορές (1984, 1988 και 1996).
Στατιστικά
Ο Μοχάμεντ Αλ-Ντεαγέα είναι πρώτος σε συμμετοχές για την εθνική Σαουδικής Αραβίας, με 172, ενώ πρώτος σκόρερ είναι ο Ματζέντ Αμπντουλάχ με 71 γκολ.
Εξωτερικοί σύνδεσμοι
Σαουδικη Αραβια
Διακόφτης Καρπάθου
Το Διακόπτης  ή Διακόφτης είναι πολύ μικρή βραχονησίδα του Αιγαίου στο Καρπάθιο πέλαγος, η οποία βρίσκεται στη δυτική πλευρά της Καρπάθου. Συμπεριλήφθηκε στην απογραφή του 2011 (δεν κατοικείται), και σύμφωνα με το πρόγραμμα Καλλικράτης ανήκει στη τοπική κοινότητα Αρκάσας που ανήκει στη δημοτική ενότητα Καρπάθου του Δήμου Καρπάθου.
Παραπομπές
Κατηγορία:Βραχονησίδες της Καρπάθου
Αλβέρτος Β΄ του Μονακό
Ο Αλβέρτος Β΄ (πλήρες όνομα: Αλβέρτος Αλέξανδρος Λουδοβίκος Πέτρος Γκριμάλντι, Albert Alexandre Louis Pierre Grimaldi, γεννημένος στις 14 Μαρτίου 1958) είναι ο μονάρχης του Πριγκιπάτου του Μονακό, με τον τίτλο Πρίγκιπας του Μονακό και επικεφαλής του Οίκου των Γκριμάλντι. Είναι ο γιος του Πρίγκιπα Ρενιέ Γ΄ του Μονακό και της διάσημης Αμερικανίδας ηθοποιού Γκρέις Κέλι. Τον Ιούλιο του 2011 ο Πρίγκιπας Αλβέρτος παντρεύτηκε τη Νοτιοαφρικανή πρωταθλήτρια της κολύμβησης Σαρλίν Γουίτστοκ.
Είναι ένας από τους πιο πλούσιους μονάρχες του κόσμου, με περιουσία που ξεπερνά το 1 δισεκατομμύριο δολάρια. Κατέχει ακίνητα τόσο στο Μονακό, όσο και στη Γαλλία, ενώ, μολονότι δεν του ανήκει το Πριγκιπικό Παλάτι του Μονακό, διαθέτει μετοχές της Εταιρείας Θαλασσίων Λουτρών, η οποία διαχειρίζεται τα καζίνο του Μονακό και άλλα ψυχαγωγικά ακίνητα στο πριγκιπάτο.
Πρώιμα χρόνια
Ο Αλβέρτος γεννήθηκε στην Παλάτι του Μονακό στις 14 Μαρτίου 1958. Ανάδοχος στη βάπτισή του ήταν η Βασίλισσα Βικτώρια Ευγενία της Ισπανίας. Τελείωσε την δευτεροβάθμια εκπαίδευσή του στο Λύκειο Αλβέρτος Α΄, από όπου αποφοίτησε με τιμητική διάκριση το 1976. Πέρασε πολλά καλοκαίρια του ως κατασκηνωτής και ομαδάρχης κατασκηνώσεων στις Ηνωμένες Πολιτείες, κατά τη δεκαετία του 1970. Πέρασε ένα έτος κατάρτισης σε διάφορα πριγκηπικά καθήκοντα, και το 1977 θα γραφτεί στο Κολλέγιο Άμερστ της Μασαχουσέτης. Εκεί, χρησιμοποιώντας το όνομα Άλμπερτ Γκριμάλντι, σπούδασε πολιτικές επιστήμες, οικονομικά, μουσική και αγγλική λογοτεχνία. Σήμερα μιλάει Γαλλικά, Αγγλικά, Γερμανικά και Ιταλικά.
Πέρασε το καλοκαίρι του 1979 περιοδεύοντας στην Ευρώπη και τη Μέση Ανατολή με την χορωδία του Κολλεγίου Άμερστ. Ο Αλβέρτος συμμετείχε επίσης σε ένα πρόγραμμα ανταλλαγής φοιτητών του Παντεπιστημίου του Μπρίστολ στη σχολή οικονομικών και διοίκησης του Άλφρεντ Μάρσαλ.
Ο Αλβέρτος ήταν ένας ενθουσιώδης αθλητής, που συμμετείχε σε μαραθώνιους, ακοντισμό, χάντμπολ, τζούντο, κολύμβηση, τένις, κωπηλασία, ιστιοπλοΐα, σκι, σκουός και ξιφασκία. Διαγωνίστηκε για το Μονακό στο μπόμπσλεϊ σε πέντε συνεχόμενους Χειμερινούς Ολυμπιακούς Αγώνες. Ήταν ο σημαιοφόρος του Μονακό στους Χειμερινούς Ολυμπιακούς Αγώνες του 1988, 1994 και 1998. Ο Αλβέρτος είναι μέλος της Διεθνούς Ολυμπιακής Επιτροπής από το 1985. Σήμερα είναι, επίσης, προστάτης των ποδοσφαιρικών ομάδων του Μονακό.
Άνοδος στο θρόνο
Στις 6 Απριλίου 2005 ο πρίγκιπας Ρενιέ απεβίωσε και ο Διάδοχος Αλβέρτος έγινε μονάρχης του Μονακό, ως Πρίγκιπας Αλβέρτος Β΄.
Το πρώτο μέρος της ενθρόνισης του Αλβέρτου έγινε στις 12 Ιουλίου 2005, μετά τη λήξη του τρίμηνους πένθους για τον πατέρα του. Η πρωινή λειτουργία στον καθεδρικό ναό του Αγίου Νικολάου σηματοδότησε επίσημα την έναρξη της βασιλείας του. Ο Αλβέρτος, έπειτα, επέστρεψε στο πριγκιπικό παλάτι όπου έκανε δεξίωξη για 7.000 Μονεγάσκους. Εκεί, παρουσίασε δύο κλειδιά της πόλης ως ένδειξη ανάληψης των καθηκόντων του. Η ημέρα τελείωσε με μια εντυπωσιακή επίδειξη πυροτεχνημάτων στην προκυμαία του Μόντε Κάρλο.
Το δεύτερο μέρος της ενθρόνισης έλαβε χώρα στις 19 Νοεμβρίου 2005. Ο Αλβέρτος ενθρονίστηκε στον καθεδρικό ναό του Αγίου Νικολάου. Παρόντες στην τελετή ήταν η οικογένειά του, καθώς και γαλαζοαίματοι από 16 χώρες. Οι εκδηλώσεις ολοκληρώθηκαν με μία παράσταση όπερας στο Μόντε Κάρλο, την οποία παρακολούθησε η πριγκιπική οικογένεια και οι ξένοι καλεσμένοι.
Βασιλεία
Ο Πρίγκιπας Αλβέρτος συνέχισε την πολιτική που είχαν ξεκινήσει οι προηγούμενοι μονάρχες του πριγκιπάτου για την ενίσχυση της περιβαλλοντικής συνείδησης. Έτσι, ταξίδεψε στην Σπιτσβέργη του Αρκτικού Ωκεανού τον Ιούλιο του 2005, ενώ τον Απρίλιο του 2006 έφθασε στο Βόρειο Πόλο, κάνοντάς τον έτσι τον πρώτο αρχηγό κράτους που έφτασε εκεί.
Ο Αλβέρτος είναι ο αντιπρόεδρος του αμερικανικού φιλανθρωπικού ιδρύματος Πριγκίπισσα Γκρέις που ιδρύθηκε το 1982, μετά το θάνατο της μητέρας του, και το οποίο υποστηρίζει ανερχόμενους καλλιτέχνες του θεάτρου, του χορού και του κινηματογράφου. Το 2006 ο Πρίγκιπας Αλβέρτος δημιούργησε το Ίδρυμα Πρίγκιπας Αλβέρτος Β΄, το οποίο ασχολείται με την υποστήιξη βιώσιμων και ηθικών έργων στον κόσμο. Ειδικότερα, το ίδρυμα αυτό ασχολείται με την κλιματική αλλαγή, τις ανανεώσιμες πηγές ενέργειας, την καταπολέμηση της απώλειας της βιοποικιλότητας και την διαχείριση των υδάτων. Ο Αλβέρτος είναι, επίσης, παγκόσμιος σύμβουλος σε φιλανθρωπική οργάνωση για ορφανά παιδιά.
Έτος του Δελφινιού
Το έτος 2007 ανακηρύχθηκε ως (Διεθνές) Έτος του Δελφινιού από τον Οργανισμό Ηνωμένων Εθνών και το Περιβαλλοντικό Πρόγραμμα των Ηνωμένων Εθνών. Ο πρίγκιπας Αλβέρτος διετέλεσε Διεθνής Προστάτης του «Έτους του Δελφινιού», ενώ δήλωσε ότι «το Έτος του Δελφινιού μου δίνει την ευκαιρία να ανανεώσω τη σταθερή δέσμευσή μου για την προστασία της θαλάσσιας βιοποικιλότητας. Με αυτή την ισχυρή πρωτοβουλία μπορούμε να κάνουμε τη διαφορά να σώσουμε αυτά τα συναρπαστικά θαλάσσια θηλαστικά από το χείλος της εξαφάνισης».
Προσωπική ζωή
Πριν από το γάμο του Αλβέρτου, υπήρξε πολλή συζήτηση για την συνεχόμενη εργένικη ζωή του. Παρά το γεγονός ότι είχε λάβει μεγάλη δημοσιότητα η έξοδός του με γνωστά μοντέλα και ηθοποιούς, η απροθυμία του να παντρευτεί έδινε αφορμή για φήμες ότι είναι ομοφυλόφιλος. Ο ίδιος όμως είχε διαψεύσει τα σενάρια περί ομοφυλοφιλίας.
Τζάζμιν Γκρέις Γκριμάλντι
Στις 31 Μαΐου 2006 μετά από τεστ DNA επιβεβαιώθηκε ότι ο Αλβέρτος ήταν ο πατέρας της Τζάζμιν. Έπειτα, ο δικηγόρος του Πρίγκιπα ανακοίνωσε ότι ο Αλβέρτος αναγνώριζε την κόρη του και ότι της παρεχόταν πρόσκληση για σπουδές και διαμονή της στο Μονακό.
Αλεξάντρ Κοστ
Τον Μάιο του 2005, η Αφρικανή Νικόλ Κοστ, πρώην αεροσυνοδός της Air France, ισχυρίστηκε ότι ο γιος της Αλεξάντρ Κοστ είναι παιδί του Πρίγκιπα Αλβέρτου, κάτι που σύμφωνα με την Κοστ γνώριζε ο Πρίγκιπας.
Γάμος και οικογένεια
Ο Αλβέρτος παντρεύτηκε στις 1 Ιουλίου 2011 την Νοτιοαφρικανή πρωταθλήτρια της κολύμβησης Σαρλίν Γουίτστοκ. Ο αρραβώνας τους είχε αναγγελθεί στις 23 Ιουνίου 2010.
Στις 30 Μαΐου 2014 ανακοινώθηκε από το Παλάτι του Μονακό ότι η Πριγκίπισσα Σαρλίν ήταν έγκυος, με το ζευγάρι αργότερα να ανακοινώνει ότι αναμένονται δίδυμα. Τα δίδυμα, Γαβριέλα και Ιάκωβος, γεννήθηκαν στις 10 Δεκεμβρίου 2014. Η γέννησή τους πραγματοποιήθηκε στο νοσοκομείο του Μονακό Πριγκίπισσα Γκρέις. Ο Ιάκωβος με την γέννησή του έχει λάβει τον τίτλο του Διαδόχου του πριγκιπάτου.
Τίτλοι και προσφωνήσεις
Ως πρίγκιπας, ο επίσημος εν συντομία τίτλος του είναι "Αυτού Γαληνοτάτη Υψηλότητα Αλβέρτος Β΄, Κυρίαρχος Πρίγκιπας του Μονακό"; αυτός ο τίτλος δεν περιλαμβάνει τους διάφορους άλλους τίτλους που κατέχει η δυναστεία των Γκριμάλντι.
Παραπομπές
Κατηγορία:Ηγέτες εν ενεργεία Κατηγορία:Μονάρχες του Μονακό Κατηγορία:Οίκος Γκριμάλντι
Πτέραρχος
Ο Πτέραρχος (Πτχος) είναι ο ανώτατος στρατιωτικός βαθμός (OF-9) που συναντάται στην Ελληνική Πολεμική Αεροπορία. Είναι επιφορτισμένος με την ηγεσία του συνόλου των αεροπορικών δυνάμεων της χώρας και λαμβάνει σειρά αποφάσεων που μπορεί να έχει μικρό ή και μεγάλο αντίκτυπο στην Πολεμική Αεροπορία. Οι αντίστοιχοι ανώτατοι βαθμοί στο Στρατό Ξηράς είναι ο Στρατηγός και στο Πολεμικό Ναυτικό ο Ναύαρχος.
Ο Πτέραρχος όπως και ο Στρατηγός και ο Ναύαρχος όμως δεν είναι μόνο βαθμός αλλά και τίτλος. Αυτό ισχύει σε όλες τις Χώρες και γι’ αυτό Πτέραρχος προσαγορεύεται κάθε Υποπτέραρχος και Αντιπτέραρχος όταν δεν είναι Αρχηγός ή Υπαρχηγός. Σε ορισμένες χώρες π.χ. Ηνωμένες Πολιτείες και ο Ταξίαρχος. Ο Αρχηγός ΓΕΕΘΑ αν και είναι ο μόνος που μπορεί να έχει το βαθμό δεν προσαγορεύεται Πτέραρχος αλλά με τη φράση "κ. Αρχηγέ"
Αρχηγός ΓΕΕΘΑ
Ειδικότερα στην Ελλάδα, λαμβάνει το βαθμό αυτό αν επιλεγεί Αρχηγός ΓΕΕΘΑ (Γενικό Επιτελείο Εθνικής Άμυνας), έχοντας διατελέσει προηγουμένως Αντιπτέραρχος. Αν επιλεγεί στη θέση αυτή, γίνεται ο μοναδικός Έλληνας Αξιωματικός της Πολεμικής Αεροπορίας που τον φέρει, ως επικεφαλής των Ενόπλων Δυνάμεων.
Ετυμολογία
Η λέξη πτέραρχος προέρχεται από το πτέρ(υγα) + -αρχος < άρχω (διοικώ).
Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός καλείται Air Chief Marshal, ενώ ειδικότερα στις ΗΠΑ καλείται Air Force General. Σε πολλά κράτη με τεράστιες αεροπορικές δυνάμεις δεν είναι ο ανώτατος βαθμός, καθώς υπάρχει και ένας ακόμα υψηλότερος, ο Marshal of the Air Force, που είναι βαθμός πέντε αστέρων, αντίστοιχος του Στρατάρχη του Στρατού Ξηράς.
Διακριτικό
Το διακριτικό του Πτέραρχου στην Ελληνική Πολεμική Αεροπορία είναι τέσσερις γαλάζιες λωρίδες που πλαισιώνονται από μαύρες γραμμές, με την κατώτερη λωρίδα και γραμμές να είναι διπλάσιου πάχους και ένας ρόμβος που αποφύεται από την ανώτερη λωρίδα. Το υπηρεσιακό αυτοκίνητό του φέρει τέσσερα αστέρια σε γαλάζιο πλαίσιο.
Εξωτερικοί σύνδεσμοι
Κατηγορία:Στρατιωτικοί βαθμοί
Ζαν Πολ Προυστ
Ο Ζαν Πολ Προυστ  (Jean-Paul Proust, 3 Μαρτίου 1940 - 8 Απριλίου 2010) ήταν Γάλλος πολιτικός, υπουργός του κράτους του Μονακό, θέση που ισοδυναμεί με το αξίωμα του πρωθυπουργού. Ήταν ο δεύτερος τη τάξει μετά τον Πρίγκιπα του Μονακό. Από το γάμο του απέκτησε δύο παιδιά.
Προφίλ
Γεννήθηκε στο Βαάς Vaas (Sarthe) στις 3 Μαρτίου του 1940. Μεταξύ άλλων έκανε Νομικές Σπουδές και επίσης φοίτησε στο Ινστιτούτο Πολιτικών Μελετών του Παρισιού. Ήταν επί πολλά χρόνια μέλος της Πολιτοφυλακής της Γαλλίας. Την περίοδο 1989 με 1991 ήταν Νομάρχης της Γουαδελούπης και από το 2001 μέχρι τις 6 Δεκεμβρίου 2004 ήταν αρχηγός της αστυνομίας στο Παρίσι.
Ανέλαβε Κρατικός υπουργός την 1η Ιουνίου του 2005, τρεις μήνες μετά το διορισμό του από τον Πρίγκιπα και τη γαλλική κυβέρνηση. Υπηρέτησε ως τις 29 Μαρτίου 2010, οπότε τον διαδέχθηκε στο αξίωμα ο Μισέλ Ροζέ. Όπως όλοι οι πρωθυπουργοί του Μονακό, ο Προυστ δεν είχε γεννηθεί στο Μονακό. Πέθανε στις 8 Απριλίου 2010.
Πηγές
Κατηγορία:Υπουργοί Επικρατείας του Μονακό
Βασίλειος Κουρουσόπουλος
Ο Βασίλειος Κουρουσόπουλος (1803 - 1888) ήταν αγωνιστής του 1821.
Βιογραφικά στοιχεία
Η καταγωγή του ήταν από την Τρίπολη. Πριν την επανάσταση είχε εγκατασταθεί στην Κωνσταντινούπολη. Επέστρεψε και υπηρέτησε ως γραφέας. Μετά την σύσταση της Γερουσίας της Πελοποννήσου πέρασε στο γραφείο της και εργάστηκε υπό του Σπηλιάδη, κατόπιν δε ακολούθησε καριέρα υπηρετώντας στα γραφεία της Κυβερνήσεως του αγώνα, και σε άλλες πολιτικές υπηρεσίες. Το 1828 διορίστηκε δικαστικός στο υπουργείο δικαιοσύνης, στο οποίο παρέμεινε μέχρι το 1864 φτάνοντας μέχρι τον βαθμό του αρεοπαγίτη.
Απεβίωσε στην Κόρινθο. Εγγονός του ήταν ο Βασίλειος Θ. Κουρουσόπουλος και δισέγγονός του ήταν ο πρόεδρος του Συμβουλίου της Επικρατείας, Θεμιστοκλής Κουρουσόπουλος.
Πηγές
Κατηγορία:Αγωνιστές του 1821
Βασίλειος Γεωργιάδης
Ο Βασίλειος Γεωργιάδης ήταν γραμματέας του αγώνα του 1821.
Η καταγωγή του ήταν από την Τρίπολη. Είχε εγκατασταθεί στην Οδησσό, από όπου και επέστρεψε. Υπηρέτησε στο γραφείο της Γερουσίας ως γραμματέας, και σε άλλα γραφεία της τότε κυβερνήσεως. Οι υπηρεσίες του ήταν τότε πολύτιμες, γιατί δεν υπήρχαν πολλοί που γνώριζαν γράμματα.
Πηγές
Κατηγορία:Ελληνική Επανάσταση του 1821
Σημαία του Τόγκο
μικρογραφία|250px|δεξιά|[[Αρχείο:FIAV 111111.svg|23px Λόγος σημαίας: 1:1.618 (ή 500:809)]] Η σημαία του Τόγκο καθιερώθηκε στις 27 Απριλίου 1960. Αποτελείται από 5 ισομεγέθεις οριζόντιες λωρίδες χρώματος πράσινου (επάνω και κάτω) εναλλάξ με κίτρινο. Την πάνω αριστερά γωνία καταλαμβάνει κόκκινο τετράγωνο, με μήκος πλευράς όσο είναι το πάχος τριών λωρίδων. Μέσα σε αυτό υπάρχει ένα λευκό πεντάκτινο αστέρι.
Η σημαία χρησιμοποιεί τα παναφρικανικά χρώματα της Αιθιοπίας, ωστόσο στο σχέδιο μοιάζει με τη Σημαία της Λιβερίας.
Η σημαία σχεδιάστηκε από τον Άχγι Πολ. Ο λόγος του μήκους της προς το πλάτος είναι 1,618, προσεγγίζει δηλαδή την χρυσή τομή.
Τζόρτζε Μιλοβάνοβιτς (βοεβόδας)
Ο Τζόρτζε Μιλοβάνοβιτς (σερβικά: Ђорђе Миловановић) (1765-1817) ήταν αγωνιστής της πρώτης και της δεύτερης Σερβικής εξέγερσης.
Το 1804 συμμετείχε στη συνέλευση Ostružnica, ήταν βοεβόδας της περιοχής του Ζελέζνικ όπου ήταν από τους οργανωτές της επανάστασης. Ήταν από τα έμπιστα πρόσωπα στο πλευρό του Καραγιώργη, πήρε μέρος σε πολλές μάχες όπως η πολιορκία του Βελιγραδίου όπου διακρίθηκε.
Το 1813 όταν η εξέγερση έλειξε δεν έφυγε στην Αυστροουγγαρία όπως οι περισσότεροι ηγέτες αλλά έμεινε στη Σερβία. Σκοτώθηκε το 1917 και εικάζεται ότι η δολοφονία έγινε από ανθρώπους του Μίλος Ομπρένοβιτς.
Επιλοχίας
Ετυμολογία
Η λέξη επιλοχίας προέρχεται από το επί- (επιπρόσθετος / ανώτερος) + Λοχίας. Η λέξη μαρτυρείται για πρώτη φορά το έτος 1833 και για πολλά χρόνια (μέχρι την πτώση της Χούντας) ο Επιλοχίας ήταν ο ανώτατος βαθμός Υπαξιωματικού του Στρατού Ξηράς. Στον βαθμό του επιλοχία οι απόφοιτοι της ΣΜΥ παραμένουν για τρία (3) χρόνια.
Διακρίσεις
Ελλάδα:
Στον Ελληνικό Στρατό διακρίνονται σε:
Οι αντίστοιχοι βαθμοί στο Πολεμικό Ναυτικό είναι ο Επικελευστής και στην Πολεμική Αεροπορία ο Επισμηνίας.
Κύπρος:
Οι αντίστοιχοι βαθμοί στην Διοίκηση Ναυτικού είναι ο Επικελευστής και στην Διοίκηση Αεροπορίας ο Επισμηνίας.
Δείτε επίσης
Κατηγορία:Στρατιωτικοί βαθμοί
Λουτσιάνο Μπούρτι
Ο Λουτσιάνο Μπούρτι (γεν. στο Σάο Πάολο της Βραζιλίας στις 5 Μαρτίου του 1975) είναι Βραζιλιάνος οδηγός αγώνων. Το πέρασμά του από τη Φόρμουλα 1 ήταν πολύ σύντομο και μόνο για τα έτη 2000 και 2001.
Το 2000 εργαζόταν στην Jaguar Racing ως δοκιμαστής και αναπληρωματικός οδηγός και ο μοναδικός αγώνας στον οποίο πήρε μέρος ήταν το Αυστριακό Γκραν Πρι στο οποίο έτρεξε στη θέση του Ιρλανδού Έντι Ιρβάιν ο οποίος ήταν αδιάθετος. Συνολικά πήρε μέρος σε 15 Γκραν Πρι με τελευταίο το Βελγικό Γκραν Πρι του 2001 χωρις ωστόσο να σημειώσει κάποιο αξιόλογο αποτέλεσμα.
Μπούρτι Λουτσιάνο
Κόνιασπορ
Η Κόνιασπορ (τουρκικά: Konyaspor) είναι επαγγελματική τούρκικη ποδοσφαιρική ομάδα από την πόλη Ικόνιο. Αγωνίζεται στο Πρωτάθλημα ποδοσφαίρου Τουρκίας. Η ομάδα ιδρύθηκε το 1922 αλλά επανιδρύθηκε το 1981. Χρώματα της είναι το πράσινο και το άσπρο και αγωνίζεται στο Στάδιο Ατατούρκ Ικονίου.
Ιστορία
Η ομάδα ιδρύθηκε επίσημα το 1922 με το όνομα Konya Gençlerbirliği. Το 1965 ενοποιήθηκε με τις Meramspor, Selçukspor ve Çimentospor και πήρε το σημερινό της όνομα, έχοντας χρώματα το μαύρο και το άσπρο, τα οποία άλλαξε το 1981 όταν ενοποιήθηκε με την Konya İdmanyurdu, υιοθετώντας το όνομα της πρώτης και τα χρώματα της δεύτερης.
Εξωτερικοί συνδέσμοι
Κατηγορία:Κόνιασπορ Κατηγορία:Ποδοσφαιρικές ομάδες Τουρκίας Κατηγορία:Ιδρύσεις ποδοσφαιρικών ομάδων το 1981
Σούμο
thumb|250px|Αγώνας σούμο Το σούμο (相撲) είναι ανταγωνιστική μορφή πάλης στην οποία ο ένας παλαιστής (ρικίσι) επιχειρεί να σπρώξει τον άλλο παλαιστή έξω από ένα κυκλικό δακτύλιο (ντόχιο) ή να τον αναγκάσει να ακουμπήσει το έδαφος με οποιοδήποτε άλλο μέρος του σώματός του πέρα από τα πέλματα των ποδιών. Το άθλημα προέρχεται από την Ιαπωνία, τη μόνη χώρα στην οποία ασκείται επαγγελματικά. Γενικά, θεωρείται μια μορφή gendai budō (σύγχρονη ιαπωνική πολεμική τέχνη), αν και ως άθλημα έχει ιστορία αρκετών αιώνων. Πολλές αρχαίες παραδόσεις έχουν διατηρηθεί στο σούμο και ακόμη και σήμερα το άθλημα περιλαμβάνει πολλά τελετουργικά στοιχεία, όπως ο εξαγνισμός με αλάτι, από τις μέρες που το σούμο χρησιμοποιούνταν ως τελετουργία του Σιντοϊσμού. Η ζωή των παλαιστών ελέγχεται σε μεγάλο βαθμό από τους κανόνες της Ομοσπονδίας Σούμο. Οι περισσότεροι παλαιστές σούμο πρέπει να ζουν σε κοινοτικούς «στάβλους» εξάσκησης σούμο, γνωστούς στα ιαπωνικά ως χέγια, όπου όλες οι πλευρές της καθημερινής ζωής, από τα γεύματα μέχρι τον τρόπο ντυσίματος, υπαγορεύονται από αυστηρές παραδόσεις.
Εξωτερικοί σύνδεσμοι
Κατηγορία:Ιαπωνικές πολεμικές τέχνες Κατηγορία:Αθλητισμός στην Ιαπωνία
Διαζαβοριριδίνη
Η διαζαβοριριδίνη (αγγλικά diazaboriridine) είναι ανόργανη ετεροκυκλική ένωση, που περιέχει βόριο, άζωτο και υδρογόνο, με μοριακό τύπο BH3N2. Το μόριό της αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά είδη ατόμων. Πιο συγκεκριμένα, ο δακτύλιός της περιέχει δύο (2) άτομα αζώτου και ένα (1) άτομο βορίου. Είναι η απλούστερη ετεροκυκλική βορυδραζίνη.
Ισομέρεια
Με βάση το μοριακό τύπο της (BH3N2) έχει τα ακόλουθα τρία (3) ισομερή θέσης:
«Μητρική» και «θυγατρικές» διαζαβοριριδίνες
Η διαζαβοριριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «διαζαβοριριδίνες».
Παραπομπές και παρατηρήσεις
Κατηγορία:Ετεροκυκλικές ενώσεις‎ Κατηγορία:Ενώσεις με τριμελή δακτύλιο Κατηγορία:Ανόργανα βοράνια Κατηγορία:Ανόργανες υδραζίνες Κατηγορία:Κορεσμένες ενώσεις Κατηγορία:Μητρικές ενώσεις
Γενικές εκλογές στον Άγιο Μαρτίνο Ολλανδίας (2016)
μικρογραφία|Election apportionment diagrams of Sint Maarten 2016 Γενικές εκλογές διεξήχθησαν στον Άγιο Μαρτίνο στις 26 Σεπτεμβρίου 2016.
Εκλογικό σύστημα
Οι 15 έδρες της βουλής, που λέγεται Estates εξελέγησαν με απλή αναλογική. Προκειμένου να συμμετάσχουν στις εκλογές τα νέα κόμματα και τα κόμματα που δεν έλαβαν καμία έδρα στις προηγούμενες εκλογές ήταν απαραίτητο να συγκεντρώσουν τουλάχιστον 146 υπογραφές: το 1% των έγκυρων ψηφοδελτίων από τις βουλευτικές εκλογές του 2014.
Παραπομπές
2016
Πορθμός Κάνμον
thumb|right|300px|Ο Πορθμός Κάνμον. thumb|right|300px|Η Ιαπωνική Θάλασσα και ο πορθμός Κάνμον. Ο Πορθμός Κάνμον ή Πορθμός Σιμονοσέκι (αγγλικά: Kanmon Straits, 関門海峡) Kanmon-kaikyō) είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το Χονσού από το Κιούσου, και συνδέει την Ιαπωνική Θάλασσα στα δυτικά με την Εσωτερική Θάλασσα της Ιαπωνίας στα ανατολικά. Η ονομασία Σιμονοσέκι οφείλεται στην ομώνυμη πόλη της νήσου Χονσού που βρίσκεται στη μία πλευρά του πορθμού, ενώ η ονομασία Κάνμον είναι συνδυασμός των πρώτων γραμμάτων από το όνομα της πόλης Σιμονοσέκι (下関, το οποίο δίνει το "Καν" 関), η οποία βρίσκεται στο Χονσού, και των γραμμάτων από το όνομα της πόλης Moji (門司, το οποίο δίνει το "μον" 門), η οποία είναι πλέον προάστιο της Κιτακιούσου και βρίσκεται στο Κιούσου. Το στενότερο σημείο του πορθμού έχει πλάτος μόλις 600 μέτρα.
Εξωτερικοί σύνδεσμοι
Κάνμον Κάνμον
Έμβλημα του Τόγκο
thumb| Το έμβλημα του Τόγκο καθιερώθηκε τον Απρίλιο του 1980.
Στο εθνόσημο υπάρχουν δύο κόκκινα λιοντάρια, που συμβολίζουν τη γενναιότητα των κατοίκων. Το βέλος και το τόξο ζητούν επαγρύπνηση από όλους τους πολίτες και ενεργοποίηση για την προστασία των πολιτικών ελευθεριών του έθνους. Ανάμεσα στα λιοντάρια υπάρχει ένας χρυσός θυρεός με τα αρχικά RT (=République Togolaise, Δημοκρατία του Τόγκο). Η Σημαία του Τόγκο παρουσιάζεται δύο φορές από επάνω.
Στην κορδέλα αναγράφονται στα γαλλικά οι λέξεις "Union, Paix, Solidarite" (Ενότητα, Ειρήνη, Αλληλεγγύη). Παλαιότερα, στη θέση τους βρίσκονταν οι λέξεις "Travail, Liberté, Patrie" (Εργασία, Ελευθερία, Πατρίδα).
Παραπομπές
Κατηγορία:Εθνικά σύμβολα του Τόγκο Τογκο
Εθνόσημο της Βοσνίας και Ερζεγοβίνης
right|150px|thumb|Το εθνόσημο της Βοσνίας και Ερζεγοβίνης. Το εθνόσημο της Βοσνίας και Ερζεγοβίνης καθιερώθηκε το 1998, αντικαθιστώντας κάποιο παλαιότερο σχέδιο, το οποίο είχε υιοθετηθεί το 1991, με την ανεξαρτησία της χώρας. Το εθνικό έμβλημα ακολουθεί το σχέδιο της σημαίας του κράτους. Το τριγωνικό σχέδιο υποτίθεται ότι συμβολίζει τις τρεις κύριες εθνότητες της Βοσνίας, όπως επίσης και το σχήμα της χώρας. Τα αστέρια αντικατέστησαν τα fleur-de-lis, τα οποία υπήρχαν στο παλαιό εθνόσημο, για να αποφευχθεί ο αποκλειστικός διαχωρισμός των Βόσνιων Μουσουλμάνων και πιθανότητα για τη μίμηση της σημαίας της Ευρωπαϊκής Ένωσης, στην οποία η χώρα ελπίζει σύντομα να ενταχθεί.
Εξωτερικοί σύνδεσμοι
Βοσνια Κατηγορία:Εθνικά σύμβολα της Βοσνίας και Ερζεγοβίνης
Σημαία της Νότιας Κορέας
thumb|Λόγος: 2:3 Η σημαία της Κορέας αποτελείται από 3 μέρη: ένα λευκό φόντο, ένα κυανέρυθρο τέγκουκ στο κέντρο και 4 μαύρα τριγράμματα, ένα σε κάθε γωνία της σημαίας.
Η σημαία σχεδιάστηκε από τον Μπακ Γιονγκ – χιο, τον Κορεάτη πρεσβευτή στην Ιαπωνία. Η Τέγκουκγκι (taegeukgi), όπως λέγεται στα κορεατικά, έγινε επίσημη σημαία στις 6 Μαρτίου 1883.
Τα τέσσερα τριγράμματα προέρχονται από το κινεζικό βιβλίο Ι Τσίνγκ, εκπροσωπώντας τις 4 κινέζικες βασικές αρχές για το σύμπαν, δηλ. Αρμονία, Συμμετρία, Ισορροπία, Στρογγυλότητα. Το γενικό σχέδιο στη σημαία επίσης προέρχεται από την παραδοσιακή χρησιμοποίηση του συμβόλου με τα τρία χρώματα (κόκκινο, μπλε και κίτρινο) από τους Κορεάτες, αρχής γενομένης από την αρχαιότατη εποχή της κορεατικής Ιστορίας.
Το λευκό φόντο συμβολίζει την καθαρότητα του λαού και το τέγκουκ συμβολίζει την προέλευση όλων των στοιχείων του σύμπαντος, με τις δύο αρχές του «Ουμ», που είναι η αρνητική πλευρά και συμβολίζεται με μπλε και του «Γιανγκ», που είναι η θετική πλευρά και συμβολίζεται με κόκκινο. Τα δύο αυτά στοιχεία βρίσκονται σε πλήρη ισορροπία.
Παραδοσιακά τα τριγράμματα αποτελούν σύμβολα των 5 στοιχείων : φωτιά, νερό, γη, ξύλο και μέταλλο.
Ιστορία
Το κυανόλευκο σύμβολο προέρχεται από κάτι καθ’ όλα κοσμικό, που είναι η γραφική παράσταση του μήκους της σκιάς του ήλιου.
Παρά το γεγονός ότι συνδέεται με τον ταοϊσμό και λέγεται σήμερα «γιν-γιανγκ» η τοποθέτησή του στη σημαία αντικατοπτρίζει μια παράδοση που ήταν για το κοινό όφελος, επί εποχής του Βασιλιά Σέτζονγκ, το 13ο αιώνα.
Τα τέσσερα τριγράμματα είναι συνδεδεμένα με τις τέσσερις εποχές και είναι τοποθετημένα στη σημαία ως εξής: «Παράδεισος» (καλοκαίρι) επάνω αριστερά, «Νερό» (φθινόπωρο) πάνω δεξιά, «Γη» (χειμώνας) κάτω δεξιά και «Φωτιά» (άνοιξη) κάτω αριστερά. Έτσι γίνεται συμβολισμός του κύκλου των εποχών.
Η αρχική σημαία του 1883 είχε αυτά τα στοιχεία των εποχών σε άλλη θέση.
Εξωτερικοί σύνδεσμοι
Κορεα Νοτια Κατηγορία:Εθνικά σύμβολα της Νότιας Κορέας Κατηγορία:Σημαίες της Ασίας
Βαχτάνγκ Α΄ του Μουχράνι
Ο Βαχτάνγκ Α΄ (Βασίλειος) πρίγκιπας τού Μουχράνι, ვახტანგ I მუხრანბატონი, Vakhtang I Mukhranbatoni, (1511 – 1 Οκτωβρίου 1580) ήταν Γεωργιανός δούκας (tavadi) τού Οίκου τού Μουχράνι, κύριου κλάδου της βασιλικής δυναστείας των Μπαγκρατιόνι τού Κάρτλι, και πρίγκιπας (batoni) τού Μουχράνι από το 1539 μέχρι το τέλος του. Ταυτόχρονα, ήταν ex officio διοικητής τού μπανάτου τού Σίντα Κάρτλι. Ελλείψει τού συγγενή του, βασιλιά Σίμωνα Α΄ τού Κάρτλι, αιχμάλωτου στο Σαφαβιδικό Ιράν, ο Βαχτάνγκ Α΄ τοποθετήθηκε από τους ευγενείς ως αντιβασιλιάς, σε αντίθεση με το φιλο-σαφαβιδικό καθεστώς τού Δαβίδ/Νταούντ-Χαν, από το 1569 έως το 1579.
Πρίγκιπας του Μουχράνι
Ο Βαχτάνγκ έγινε πρίγκιπας τού Μουχράνι, όταν αποσύρθηκε ο πατέρας του σε ένα μοναστήρι το 1539. Κατά τη διάρκεια της θητείας του, το Μουχράνι, μία ουδέτερη ζώνη στα σύνορα με το αντίπαλο γεωργιανό βασίλειο Kαχέτι (ανατολική Γεωργία), γνώρισε αρκετές στρατιωτικές συγκρούσεις. Το 1554, η εισβολή των Σαφαβιδών ανάγκασε τον Βαχτάνγκ και την οικογένειά του σε προσωρινή εξορία στο Σάμτσχε. Ένας από τους αδελφούς, ο Aρτσίλ, συνελήφθη από τον ιρανικό στρατό το 1557 και ένας άλλος, ο Aσοτάν Α΄, σκοτώθηκε όταν οι ορεσίβιοι του Πχόβι επιτέθηκαν στο Mουκράνι το 1561.
Αντιβασιλιάς τού Κάρτλι
Το 1569 οι δυνάμεις των Σαφαβιδών αιχμαλώτισαν τον Σίμωνα Α΄ τού Κάρτλι και ο σάχης Ταχμάσπ Α΄ τοποθέτησε τον εξισλαμισμένο αδελφό τού Σίμωνα, Δαβίδ (Νταούντ-Χαν) στον θρόνο τού Κάρτλι. Η εξουσία τού Δαβίδ περιοριζόταν στις περιοχές, που ελέγχονταν αυστηρά από τον ιρανικό στρατό, καθώς οι περισσότεροι από τους χριστιανούς ευγενείς τού Κάρτλι αρνήθηκαν να αναγνωρίσουν έναν μουσουλμάνο άρχοντα και έκαναν τον Βαχτάνγκ αντιβασιλιά τού Κάρτλι. Το 1578 το Κάρτλι έγινε και πάλι πεδίο μάχης ενός Οθωμανο-Σαφαβιδικού πολέμου. Αφού ο Νταούντ-Χαν έκαψε την πρωτεύουσά του Τιφλίδα, προτού την εγκαταλείψει στον οθωμανικό στρατό υπό τον Λάλα Καρά Μουσταφά Πασά, ο Βαχτάνγκ, ως αντιβασιλέας τού Κάρτλι, έστειλε τον Μπαρντζίμ πρίγκιπα τού Αμιλαχβάρι, και τον Ελιζμπάρ δούκα τού Κσάνι να έρθουν σε κοινές συμφωνίες με τον νικητή, σώζοντας, όπως είπε ο ιστορικός του 18ου αι. πρίγκιπας Βαχούστι, «τον λαό από τον αφανισμό».
Τον Οκτώβριο του 1578 ο Σίμων Α΄, που απελευθερώθηκε από την αιχμαλωσία τού σάχη, επέστρεψε στο Κάρτλι και χτύπησε τις οθωμανικές φρουρές, καθώς και τους παλαιούς του εχθρούς. Ένας από αυτούς, ο Μπαρτζίμ Aμιλαχβάρι, συνελήφθη και, καθώς ο Βαχτάνγκ προσπάθησε να μεσολαβήσει, φυλακίστηκε από τον Σίμωνα στο κάστρο τού Kέχβι. Η σύζυγος τού Σίμωνα, Nεστάν-Νταρετζάν, μετρίασε την οργή τού βασιλιά και ο Βάχτανγκ αφέθηκε σύντομα ελεύθερος. Απεβίωσε λίγο αργότερα, το 1580 και τον διαδέχθηκε ως πρίγκιπας τού Μουχράνι ο γιος του, Τεϊμουράζ Α΄, υπό την αντιβασιλεία τού ανιψιού τού Βαχτάνγκ, Ηρακλή Α΄.
Οικογένεια
Νυμφεύτηκε κάποια Χβαραμζέ και είχε τρεις γιους, τον:
Ο ιστορικός Κύριλ Τουμανόφ θεωρεί ότι ο Tεϊμουράζ και ο Bαγράτ ήταν το ίδιο πρόσωπο.
Βιβλιογραφικές αναφορές
Κατηγορία:Οίκος του Μουχράνι
Τσεχία
Η Τσεχία (τσεχικά: Česko), επίσημη ονομασία Τσεχική Δημοκρατία (τσέχικα: Česká republika, ), είναι χώρα στην κεντρική Ευρώπη που συνορεύει προς τα βόρεια με την Πολωνία, με τη Γερμανία στα βορειοδυτικά και τα δυτικά, την Αυστρία στα νότια και τη Σλοβακία στα ανατολικά. Έχει έκταση 78.866 τ.χλμ. και πληθυσμό 10.827.529 κατοίκους (εκτίμηση 31-12-2022). Η ιστορική Πράγα (τσέχικα: Praha), ένα σημαντικό τουριστικό αξιοθέατο, είναι η κύρια και μεγαλύτερη πόλη της. Άλλες μεγάλες πόλεις είναι το Μπρνο, η Οστράβα και το Πίλσεν. Η χώρα αποτελείται από δυο ιστορικές περιοχές, τη Βοημία και τη Μοραβία, τμήμα της Σιλεσίας και μικρά τμήματα που παλιότερα ανήκαν στη νότια Αυστρία.
Ο πληθυσμός της Τσεχίας είναι 10.827.529 κάτοικοι (2022). Η πλειοψηφία των κατοίκων της Τσεχίας είναι Τσέχοι (95%) και μιλά την τσεχική γλώσσα. Μεταξύ των μειονοτήτων είναι Σλοβάκοι, Ρομά, Πολωνοί και διάφοροι άλλοι μετανάστες από το εξωτερικό. Οι Σλοβάκοι αποτελούν το 2% του πληθυσμού.
Μετά το τέλος του κομμουνιστικού καθεστώτος στην Τσεχοσλοβακία το 1989, κατά τη διάρκεια της ειρηνικής Βελούδινης Επανάστασης, ακολούθησε η διάλυση της Τσεχοσλοβακίας σε δυο κράτη το 1993. Σλοβακία και Τσεχία έχουν παραμείνει στενοί συνεργάτες, ενώ ανήκουν μαζί με άλλες χώρες της Κεντρικής Ευρώπης στην ομάδα του Βίσεγκραντ.
Η Τσεχία είναι Προεδρευόμενη Κοινοβουλευτική Δημοκρατία και κράτος-μέλος της Ευρωπαϊκής Ένωσης από την 1η Μαΐου 2004. Ασκεί την προεδρία της Ένωσης από την 1η Ιανουαρίου του 2009.
Γεωγραφία
Το τσεχικό τοπίο είναι αρκετά ποικίλο. Η Βοημία στη δύση αποτελείται από μια λεκάνη, που στραγγίζεται από τους ποταμούς Έλβα (γερμ. Elbe) και Μολδάβα (τσέχικα Vltava), που περιβάλλονται από συνήθως χαμηλά βουνά όπως οι οροσειρές Σουντέτεν και Κρκόνοσε, όπου βρίσκεται και το υψηλότερο σημείο της χώρας, η κορυφή Σνέσκα στα 1.603 μέτρα. Η Μοραβία, το ανατολικό μέρος, είναι επίσης αρκετά λοφώδης και στραγγίζεται κυρίως από τον ποταμό Μοράβα, αλλά περιέχει και την πηγή του ποταμού Όντερ. Τα νερά των ποταμών της Τσεχίας, ηπειρωτικής χώρας, χύνονται σε τρεις διαφορετικές θάλασσες: τη Βόρεια Θάλασσα, τη Βαλτική και τη Μαύρη Θάλασσα. Το τοπικό κλίμα είναι εύκρατο ηπειρωτικό με σχετικά θερμά καλοκαίρια και κρύους, νεφελώδεις χειμώνες με χιόνι.
Το νόμισμα της Τσεχίας είναι η τσέχικη κορόνα.
Η τσεχική οικονομία έχει ένα ουσιαστικό εισόδημα από τον τουρισμό: το 2001, οι συνολικές αποδοχές από τον τουρισμό έφθασαν σε 118.13 δισεκατομμύρια τσέχικες κορώνες, αποτελώντας 5,5% του ΑΕΠ και 9,3% των γενικών αποδοχών εξαγωγής. Η βιομηχανία απασχολεί περισσότερα από 110.000 άτομα - πάνω από 2% του πληθυσμού.
Τα ύδατα από την μεσόγεια Τσεχική Δημοκρατία ρέουν σε τρεις διαφορετικές θάλασσες: τη Βόρεια Θάλασσα, τη Βαλτική και τη Μαύρη Θάλασσα. Η Τσεχική Δημοκρατία έχει επίσης εκμισθωμένο το Μολνταουχάφεν, μια παρτίδα 30.000 τετραγωνικών μέτρων στη μέση των αποβάθρων του Αμβούργου, η οποία απονεμήθηκε στην Τσεχοσλοβακία με το άρθρο 363 της συνθήκης των Βερσαλλιών, ώστε να επιτρέψει στη μεσόγεια χώρα όπου τα αγαθά που μεταφέρονται με τα ποτάμια θα μπορούσαν να μεταφερθούν στα ποντοπόρα πλοία. Το έδαφος θα επιστρέψει στον έλεγχο της Γερμανίας το 2028.
Φυτογεωγραφικά, η Τσεχική Δημοκρατία ανήκει στην κεντροευρωπαϊκή επαρχία της Κυκλικής περιφέρειας, εντός του βορειαλικού βασιλείου. Σύμφωνα με το Παγκόσμιο Ταμείο για τη Φύση, το έδαφος της Τσεχικής Δημοκρατίας μπορεί να υποδιαιρεθεί σε τέσσερις οικολογικές εκτάσεις: Δυτικά ευρωπαϊκά δάση πλατύφυλλων δασών, μικτά δάση της Κεντρικής Ευρώπης, μικτά δάση της Παννονίας και δάση Καρπάθιων ορεινών κωνοφόρων.
Υπάρχουν τέσσερα εθνικά πάρκα στην Τσεχική Δημοκρατία. Το παλαιότερο είναι το Εθνικό Πάρκο Κρκόνοσε (Καταφύγιο Βιόσφαιρας), και τα άλλα είναι το Εθνικό Πάρκο Σούμαβα (Καταφύγιο Βιόσφαιρας), Εθνικό Πάρκο Ποντιγί και Βοημία της Ελβετίας.
Τα τρία ιστορικά εδάφη της Τσεχικής Δημοκρατίας (πρώην συνιστώσες χώρες της Βοημίας) αντιστοιχούν σχεδόν τέλεια με τις λεκάνες απορροής του Έλβα (τσεχικά: Labe) και τη λεκάνη του Βλτάβα για τη Βοημία, του Μοράβα για τη Μοραβία και τη λεκάνη του ποταμού Όντερ για την Τσεχική Σιλεσία (όσον αφορά την επικράτεια της Τσεχίας).
Κλίμα
μικρογραφία|Τύποι κλιματικής ταξινόμησης Κέππεν για την Τσεχία{{legend|#3dc6fa|[[Υγρό ηπειρωτικό κλίμα}}{{legend|#63fd32|Ωκεάνιο κλίμα}}{{legend|#007e7e|Υποαρκτικό κλίμα}}]] Η Τσεχική Δημοκρατία έχει εύκρατο ηπειρωτικό κλίμα, με ζεστά καλοκαίρια και κρύους, συννεφιασμένους και χιονισμένους χειμώνες. Η διαφορά θερμοκρασίας μεταξύ καλοκαιριού και χειμώνα είναι σχετικά υψηλή λόγω της μεσόγειας γεωγραφικής θέσης.
Στη Δημοκρατία της Τσεχίας, οι θερμοκρασίες ποικίλλουν σε μεγάλο βαθμό, ανάλογα με την ανύψωση. Γενικά, σε μεγαλύτερα υψόμετρα, οι θερμοκρασίες μειώνονται και οι βροχοπτώσεις αυξάνονται. Η πιο υγρή περιοχή στην Τσεχική Δημοκρατία βρίσκεται γύρω από το Μπιλί Ποτόκ στα όρη Γίζερα και η ξηρότερη περιοχή είναι η επαρχία Λούνι στα βορειοδυτικά της Πράγας. Ένας άλλος σημαντικός παράγοντας είναι η κατανομή των βουνών. Ως εκ τούτου, το κλίμα είναι αρκετά ποικίλο.
Στην υψηλότερη κορυφή του Σνέζκα (1.603 μ.), η μέση θερμοκρασία είναι μόνο -4 °C, ενώ στις χαμηλές περιοχές της Νότιας Μοραβίας η μέση θερμοκρασία φτάνει ακόμα και στους 10 °C. Η πρωτεύουσα της χώρας, η Πράγα, έχει παρόμοια μέση θερμοκρασία, αν και αυτό επηρεάζεται από αστικούς παράγοντες.
Ο πιο κρύος μήνας είναι συνήθως ο Ιανουάριος, ακολουθούμενος από τον Φεβρουάριο και τον Δεκέμβριο. Κατά τους μήνες αυτούς, συνήθως υπάρχει χιόνι στα βουνά και μερικές φορές στις μεγάλες πόλεις και στα πεδινά. Κατά τους μήνες Μάρτιο, Απρίλιο και Μάιο, η θερμοκρασία αυξάνεται συνήθως ταχέως, ειδικά τον Απρίλιο, όταν η θερμοκρασία και ο καιρός τείνουν να διαφέρουν σημαντικά κατά τη διάρκεια της ημέρας. Η άνοιξη χαρακτηρίζεται επίσης από υψηλά επίπεδα υδάτων στα ποτάμια, εξαιτίας του λιώσιμου του χιονιού με περιστασιακές πλημμύρες.
Ο θερμότερος μήνας του έτους είναι ο Ιούλιος, ακολουθούμενος από τον Αύγουστο και τον Ιούνιο. Κατά μέσο όρο, οι θερινές θερμοκρασίες είναι περίπου 20 °C με 30 °C υψηλότερες από ό, τι κατά τη διάρκεια του χειμώνα. Το καλοκαίρι χαρακτηρίζεται επίσης από βροχές και καταιγίδες. αριστερά|μικρογραφία|[[Μοραβο-Σιλεσικά Μπέσκιντ]] Το φθινόπωρο αρχίζει γενικά το Σεπτέμβριο, ο οποίος εξακολουθεί να είναι σχετικά ζεστός και ξηρός. Κατά τη διάρκεια του Οκτωβρίου, οι θερμοκρασίες συνήθως πέφτουν κάτω από 15 °C ή 10 °C και τα φυλλοβόλα δέντρα αρχίζουν να χάνουν τα φύλλα τους. Μέχρι το τέλος Νοεμβρίου, οι θερμοκρασίες συνήθως κυμαίνονται γύρω από τους 0 °C.
Η χαμηλότερη θερμοκρασία που καταγράφηκε ποτέ ήταν στο Λιτβινόβιτσε κοντά στο Τσέσκε Μπουντεγιόβιτσε το 1929, στους -42.2 °C και η υψηλότερη καταγεγραμμένη θερμοκρασία ήταν στους 40.4 °C στο Ντομπριτσόβιτσε το 2012.
Οι περισσότερες βροχοπτώσεις σημειώνονται το καλοκαίρι. Οι σποραδικές βροχοπτώσεις είναι σχετικά σταθερές καθ 'όλη τη διάρκεια του έτους (στην Πράγα ο μέσος αριθμός ημερών ανά μήνα στις οποίες πέφτει τουλάχιστον 0.1 χιλιοστό βροχής κυμαίνονται από 12 το Σεπτέμβριο και τον Οκτώβριο στις 16 το Νοέμβριο) αλλά οι συγκεντρωμένες έντονες βροχοπτώσεις (ημέρες με περισσότερα από 10 χιλιοστά βροχής) είναι συχνότερες κατά τους μήνες Μάιο έως Αύγουστο (κατά μέσο όρο περίπου δύο ημέρες ανά μήνα).
Περιβάλλον
Η Τσεχία κατατάσσεται ως η 27η χώρα με τη μεγαλύτερη περιβαλλοντική συνείδηση στον κόσμο σύμφωνα με το Δείκτη Περιβαλλοντικών Επιδόσεων. Η Τσεχία διαθέτει τέσσερα εθνικά πάρκα (Εθνικό Πάρκο Σουμάβα, Εθνικό Πάρκο Κρκόνοσε, Εθνικό Πάρκο Τσεσκέ Σβιτσάρσκο, Εθνικό Πάρκο Ποντιγί) και 25 προστατευόμενες περιοχές τοπίου.
Δημογραφία
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 79,1 χρόνια (76,3 χρόνια οι άνδρες και 81,9 οι γυναίκες).
Θρησκεία
Σύμφωνα με μια απογραφή του 2002, 39,9% της χώρας είναι άθεοι, 39,2% Καθολικοί, 0,7% Προτεστάντες, 0,2% Μάρτυρες του Ιεχωβά και 13,2% άλλες θρησκείες.
Διοικητικά τμήματα
Η Τσεχία διαιρείται σε 14 περιφέρειες (kraj / kraje) και τη πρωτεύουσα (hlavní město) Πράγα (Praha). Υποδιαιρείται περαιτέρω σε 77 επαρχίες (okresy / okres). 300px|right|Map of the Czech Republic with regions
Πολιτική
Η Τσεχία είναι Προεδρευόμενη Κοινοβουλευτική Δημοκρατία. Ο Πρόεδρος εκλέγεται από τη Βουλή και τη Γερουσία. Το δικαίωμα ψήφου στις εκλογές αποκτάται με τη συμπλήρωση του 18ου έτους της ηλικίας. Στις προεδρικές εκλογές του 2008 επανεξελέγη πρόεδρος ο Βάτσλαβ Κλάους. Μετά την παραίτηση του πρωθυπουργού Μίρεκ Τοπολάνεκ εξαιτίας της οικονομικής κρίσης, το 2009, νέος πρωθυπουργός διορίστηκε για μεταβατική περίοδο (μέχρι τη διεξαγωγή πρόωρων εκλογών τον Οκτώβριο) ο Γιαν Φίσερ. Η νέα κυβέρνηση ανέλαβε στις 8 Μαΐου του 2009.
Έπειτα από τη διεξαγωγή των βουλευτικών εκλογών, τον Ιούνιο του 2010, νέος πρωθυπουργός ανέλαβε ο Πετρ Νέτσας. Στις 17 Ιουνίου 2013, ο Πετρ Νέτσας ανακοίνωσε την παραίτησή του από τη θέση του πρωθυπουργού, μετά την αποκάλυψη σκανδάλου στο οποίο εμπλεκόταν η συνεργάτιδά του Γιάνα Ναγκιόβα. Μετά την παραίτηση της κυβέρνησης Νέτσας, νέος πρωθυπουργός διορίστηκε ο Γίρι Ρούσνοκ, η προσωρινή κυβέρνηση του οποίου ορκίστηκε στις 10 Ιουλίου 2013. Τον Ιανουάριο του 2014 ανέλαβε νέα κυβέρνηση, με πρωθυπουργό τον Μπόχουσλαβ Σομπότκα.
Οικονομία
Από τα σταθερότερα και ακμάζοντα μετα-κομμουνιστικά κράτη, η Τσεχία έχει ανακάμψει από την πτώση από τα μέσα του 1999. Η αύξηση το 2000-2001 ήταν αποτέλεσμα των εξαγωγών στην Ευρωπαϊκή Ένωση, ειδικά στη Γερμανία, ενώ γίνονται ξένες επενδύσεις, πέρα της εγχώριας ζήτησης. Το ποσοστό δωροδοκίας παραμένει ένα από το υψηλότερα μεταξύ των χωρών του ΟΟΣΑ. Άβολα τα υψηλά ελλείμματα φορολογικού και τρέχοντος απολογισμού θα μπορούσαν να είναι μελλοντικά προβλήματα. Οι κινήσεις προς τις πλήρεις τραπεζικές εργασίες, τις τηλεπικοινωνίες, και την ενεργειακή ιδιωτικοποίηση θα προσθέσουν στην ξένη επένδυση, ενώ η έντονη αναδόμηση μεταξύ των μεγάλων επιχειρήσεων και των τραπεζών και οι βελτιώσεις στον οικονομικό τομέα πρέπει να ενισχύσουν την αύξηση παραγωγής. Η τσεχική κυβέρνηση έχει εκφράσει μια επιθυμία να υιοθετήσει το Ευρώ το 2010, αλλά η εισαγωγή της είναι μόνο στα αρχικά στάδια προγραμματισμένη και υπάρχουν αυξανόμενες αμφιβολίες εάν το δημοσιονομικό έλλειμμα δεν θα αναγκάσει σε αναβολή της.
Η τσεχική οικονομία έχει ένα ουσιαστικό εισόδημα από τον τουρισμό: το 2001, οι συνολικές αποδοχές από τον τουρισμό έφθασαν σε 118.13 δισεκατομμύρια τσέχικες κορώνες, αποτελώντας 5,5% του ΑΕΠ και 9,3% των γενικών αποδοχών εξαγωγής. Η βιομηχανία απασχολεί περισσότερα από 110.000 άτομα - πάνω από 2% του πληθυσμού.
Ορυκτός Πλούτος
Η Τσεχία είναι από τις σημαντικότερες χώρες της Ευρώπης από άποψη ορυκτού πλούτου και το υπέδαφός της περικλείει κοιτάσματα μεταλλευμάτων ουρανίου, αργύρου, χαλκού, υδραργύρου, κασσιτέρου, ψευδαργύρου, αντιμονίου, λιγνίτη, πετρελαίου κ.α. Επίσης υπάρχουν κοιτάσματα χρυσού, λιθίου, βολφραμίου και πολυτίμων λίθων. Εξαιτίας της μεγάλης αφθονίας ενεργειακών ορυκτών (brown coal) αναπτύχθηκε η παραγωγή θερμοηλεκτρικής ενέργειας και γενικότερα η βαριά βιομηχανία κι ιδιαίτερα ο τομέας της Μεταλλουργίας και της Μεταλλοτεχνίας. Η Τσεχία είναι η μοναδική χώρα στην ΕΕ-25 όπου το ουράνιο εξορύσσεται διαχρονικά και επιπλέον διαθέτει μοναδική και υψηλής ποιότητας τεχνογνωσία σε κύκλο ουρανίου - από την αναζήτηση μέχρι το Yellow CakeStage. Μη μεταλλικά ορυκτά που εξορύσσονται είναι επίσης οι ασβεστόλιθοι, οι καολίνες, οι ειδικές άργιλοι και οι πυριτικές άμμοι.
Μεταφορές
μικρογραφία|Χάρτης της Τσεχίας με τους υπάρχοντες αυτοκινητόδρομους (πράσινο) και υπό κατασκευή (κόκκινο) (2019) Το 2008 λειτουργούσαν στο κράτος 122 αεροδρόμια και 1 ελικοδρόμιο. Το οδικό δίκτυο εκτείνεται στα 128.512 χλμ, τα οποία είναι εξ ολοκλήρου ασφαλτοστρωμένα (2007). Η οδήγηση γίνεται στα δεξιά.
Εξωτερικοί σύνδεσμοι
""
Βαλουά (αποσαφήνιση)
Ο όρος Βαλουά (γαλλ. Valois) μπορεί να αναφέρεται:
Χατέμ Μπεν Αρφά
Ο Μπεν Αρφά ξεκίνησε την καριέρα του αγωνιζόμενος σε διάφορες ομάδες της περιοχής της Ιλ-ντε-Φρανς, έχοντας περάσει, μεταξύ άλλων, από τις ΑΚ Μπουλόν-Μπιγιανκούρ και Βερσάιγ. Το 1999, εντάχθηκε στην ακαδημία της Κλαιρφοντέν. Ο Μπεν Αρφά πέρασε τρία χρόνια στην ακαδημία και, αποχωρόντας, υπέγραψε στην Λυών, όπου κατέκτησε τέσσερεις φορές το πρωτάθλημα της Λιγκ 1. Στα πρώτα του χρόνια στην Λυών, αγωνιζόταν ως κεντρικός επιθετικός, αλλά στη διάρκεια της σεζόν 2007–08 μετατοπίστηκε στην θέση του χαφ. Το καλοκαίρι του 2008, ο Μπεν Αρφά υπέγραψε στην μεγάλη αντίπαλο της Λυών, την Ολιμπίκ Μαρσέιγ, έναντι ποσού ύψους €11 εκατομμυρίων, σε μια μεταγραφή που για την πραγματοποίησή της χρειάστηκε η παρέμβαση της Ligue de Football Professionnel. Με την Μαρσέιγ, κατέκτησε τον τίτλο του πρωταθλητή της σεζόν 2009–10, τον πέμπτο του συνολικά, καθώς και το Λιγκ Καπ Γαλλίας του 2010. Μετά από δύο χρόνια στην Μασσαλία, ο Μπεν Αρφά, ύστερα από πολύκροτο σίριαλ, εντάχτηκε στις τάξεις της αγγλικής Νιούκασλ Γιουνάιτεντ, υπό την μορφή δανεικού, για την σεζόν 2010–11 με ρήτρα οριστικής του απόκτησης από τις Καρακάξες. Τον Ιανουάριο του 2011, έγινε ενεργοποίηση της σχετικής ρήτρας και, έτσι, ο παίκτης παρέμεινε στην ομάδα και μετά το πέρας της σεζόν.
Ο Μπεν Αρφά είναι πρώην διεθνής με τις ομάδες νέων της Γαλλίας, με τις οποίες έχει αγωνιστεί σε όλες τις ηλικιακές κατηγορίες. Στην ηλικιακή κατηγορία U-17, ήταν μέλος της ομάδας που κατέκτησε το Ευρωπαϊκό Πρωτάθλημα Ποδοσφαίρου U-17 2004. Ο Μπεν Αρφά κλήθηκε στην ανδρική ομάδα για πρώτη φορά τον Οκτώβριο του 2007 για έναν αγώνα στα πλαίσια των προκριματικών του UEFA Euro 2008 απέναντι στις Νήσους Φερόες. Πραγματοποίησε το ντεμπούτο του στον συγκεκριμένο αγώνα και, ταυτόχρονα, πέτυχε το πρώτο του τέρμα στην νίκη της ομάδας του με σκορ 6–0.
Κωνσταντίνος Πελοπίδας
Ο Κωνσταντίνος Πελοπίδας ήταν αγωνιστής του αγώνα του 1821.
Βιογραφικά στοιχεία
Ήταν ο πρώτος που κατασκεύασε μια μακρόστενη σφραγίδα με τα γράμματα «ελευθερία ή θάνατος» και με αυτήν σφράγιζε τα τούρκικα μαγαζιά, έτσι ώστε να τα βλέπει η εφορεία του Κανέλλου Δεληγιάννη και να παίρνει τα εμπορεύματα για διατροφή των στρατιωτών.
Υπέγραφε με βαθμό «ο Ντεριτόρος του στρατού». Ήταν πολύ πιστός των Πελοποννησίων και ιδίως του Θεόδωρου Κολοκοτρώνη, αλλά εχθρός του Ιωάννη Κωλέττη.